A garra royenca (Ardea purpurea (L., 1758)), garrapescaire royo u pescatera roya ye un ave de dimensions parellanas d'o garrapescaire griso, con una coloración més naranchenca per as partis més baixas d'o cuerpo, y un caracteristico debuixo de linias negras per a cara y o cuello, que la fan distinguible a escape d'a suya parient. Tien habitos més timidos que no la pescatera grisa, y en as nuestras latitutz ye menos numbrosa que l'altra ave, y per ixo no se la vei a sobén.